Nogometni savez Malte
Nogometni savez Malte (malteški: Assoċjazzjoni tal-Futbol ta' Malta) je najviše nogometno tijelo na Malti. Sjedište nogometnog saveza je u Valletti. Nogometni savez Malte je osnovan 1900. godine. Član FIFA-e je od 1959. a UEFA-e od 1960. Nogometni savez Malte organizira takmičenja: Prva nogometna liga Malte (Premijer liga), Druga nogometna liga Malte (malteški: L-Ewwel Diviżjoni Maltija), Treća nogometna liga Malte (malteški: It-Tieni Diviżjoni Maltija), Četvrta nogometna liga Malte (malteški: It-Tielet Diviżjoni Maltija), Kup Malte u nogometu (malteški: Tazza Maltija), Superkup Malte u nogometu (malteški: Super Cup Maltija), Ženska nogometna liga Malte (malteški: L-Ewwel Diviżjoni Maltija (nisa)), Ženski nogometni kup Malte (malteški: Tazza Nazzjonali (nisa)), Futsal takmičenja. Pod kontrolom nogometnog saveza Malte su i nacionalne reprezentacije: muška, ženska te ostale reprezentacije u omladinskim kategorijama: muške U-21, U-19, U-17 i ženske U-19, U-17.